18/02/2016 | Administración LocalMunicipal
Ames
Aprobación definitiva da modificación do Regulamento do servizo municipal do transporte adaptado do Concello de Ames

ANUNCIO Aprobación definitiva da modificación do Regulamento do servizo municipal do transporte adaptado do Concello de Ames En sesión plenaria celebrada o 26 de novembro de 2015 prestouse aprobación inicial da modificación do Regulamento do servizo municipal do transporte adaptado do Concello de Ames Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.237, de 11 de decembro de 2015, sen que durante o referido prazo fora presentada ningunha reclamación. De conformidade ao acordo plenario de 26 de novembro de 2015, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de maneira automática. En cumprimento do previsto no artigo 70.2, en relación co artigo 65.2, da Lei 7/1985, de 2 de abril, reguladora das bases del réxime local (LRBRL), publícase o texto íntegro da modificación do Regulamento do servizo municipal do transporte adaptado Concello de Ames REGULAMENTO DO SERVIZO MUNICIPAL DO TRANSPORTE ADAPTADO DO CONCELLO DE AMES Artigo 1.–Marco lexislativo de referencia O servizo municipal de transporte adaptado rexeranse polos preceptos básicos establecidos no seguinte marco lexislativo: – Lei 7/1985, de 2 de abril, reguladora de bases de réxime local. – Lei 5/2014 de 27 de maio de medidas urxentes derivadas da entrada en vigor da Lei 27/2013, de 27 de decembro, de racionalización e sostenibilidade da administración local. – Decreto 99/2012, de 16 de marzo, polo que se regulan os servizos sociais e o seu financiamento. – Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social. – Lei 39/2006, de 14 de decembro de promoción da autonomía persoal e atención a persoas en situación de dependencia. – Lei 10/2014, de 3 de decembro, de accesibilidade. – Real Decreto 1971/1999, de 23 de decembro, de procedemento para o recoñecemento, declaración e cualificación do grao da minusvalía. Artigo 2.–Obxecto e finalidade. É obxecto do presente regulamento establecer as condicións que rexerán o uso do servizo municipal de transporte adaptado, sendo a súa finalidade normalizar as condicións de vida e facilitar a integración social das persoas que presenten dificultades de mobilidade. A tal efecto, terá a consideración de servizo de transporte adaptado o desprazamento programado e non urxente das persoas que reúnan os requisitos expresados no presente regulamento en vehículos especialmente acondicionados, que contarán coa presenza dun/ha monitor/a acompañante. Artigo 3.–Beneficiarios. a) Persoas que teñan recoñecida mobilidade reducida polo Equipo de Valoración e Orientación (EVO) dependente da Sección de cualificación e valoración de discapacidade da Xunta de Galicia, ou teñan recoñecida unha discapacidade visual que implique un grao de limitacións na actividade igual ou superior ao 75% e veña reflectido no Ditame do EVO. b) Persoas que teñan recoñecida a situación de dependencia, segundo a Lei 39/2006, de 14 de decembro de promoción da autonomía persoal e atención a persoas en situación de dependencia, cuxa resolución reflicta dificultades de mobilidade. c) Persoas de idade avanzada, dores e/ou enfermidades crónicas, recentes intervencións cirúrxicas, ou situacións análogas, que conten cun informe dos servizos públicos de saúde onde se reflicta esta necesidade, e sempre e cando o servizo de transporte non sexa de competencia dunha ambulancia asistencial. d) Persoas que sen ter grandes dificultades de mobilidade considérase necesario o uso do servizo para o seu desenvolvemento persoal, ou por carecer de posibilidades de desprazamento en transportes colectivos por diferentes razóns de carácter social. Artigo 4.–Obxectivos do servizo. Co fin de garantir a máxima integración dentro dos servizos xerais do contorno a aquelas persoas que teñan algún grao de dependencia e/ou dificultades de mobilidade, ao tempo que aliviar a situación das familias coidadoras, este servizo ten os seguintes obxectivos: – Poñer a disposición das persoas que teñan dificultades para o uso do transporte normalizado a posibilidade de usar un medio de desprazamento axeitado ás súas necesidades, facilitando a súa mobilidade. – Garantir o acceso, en condicións de igualdade, das persoas con necesidades especiais de mobilidade aos servizos de calquera tipo (sanitarios, educativos, culturais, lúdicos e outros) favorecendo a comunicación e participación no seu contorno habitual. – Dispoñer de recursos para a normalización da realización das actividades instrumentais e básicas da vida diaria, por parte das persoas con dependencia e/ou dificultades de mobilidade. Artigo 5.–Modalidades de prestación do servizo. O servizo municipal de transporte adaptado prestarase nalgunha das seguintes modalidades: a) Xeral, que comprenderá os servizos fixos e os esporádicos nos que concorran as seguintes características: a.1. Os servizos fixos son aqueles que se realizan con itinerarios prefixados e están estruturados en liñas con paradas e horarios establecidos. A concesión destes servizos será continuada sempre que persistan as circunstancias pola que foi concedido. a.2. Son servizos esporádicos aqueles que se realizan ocasionalmente, non suxeitos a datas fixas nin a rutas establecidas. A duración do servizo redúcese á situación puntual. Estes servizos deberán solicitarse cunha antelación mínima de 48 horas. b) Extraordinaria, que comprenderá todos aqueles servizos que non teñan a consideración de xerais e que sexan previamente valorados polos/as traballadores/as sociais municipais. En todo caso, os servizos de carácter extraordinario solicitaranse de forma expresa cunha antelación mínima de 48 horas. Artigo 6.–Relación de servizos. a) Acudir a consultas sanitarias, tanto do sistema público coma do privado, cando este non sexa competencia do sistema sanitario. b) Trasladarse a centros ou equipamentos do sistema de servizos sociais (residencias, centros de día ou outros equipamentos de aloxamento temporal ou permanente) ao que deben acudir por ser usuarios/as destes. c) Acudir a centros e equipamentos do sistema de servizos sociais que, non tendo carácter de aloxamento, dispoñen de programas e/ou actividades aos que acoden ou deban acudir por ser usuarios/as destes. d) Acudir a actividades relacionadas coa vida diaria autónoma e co seu desenvolvemento persoal. e) Asistir a actividades, actos e eventos sociais ou de carácter educativo, formativo, lúdico, recreativo, cultural e deportivo. f) Asistir a calquera outra actividade que non se sinalara anteriormente e que estea xustificada. Artigo 7.–Requisitos. Os requisitos para obter a condición de usuario/a do servizo público de transporte adaptado son os seguintes: a) Ter a residencia e estar empadroado/a no Concello de Ames no momento de facer a solicitude, así como durante o tempo de uso da prestación do servizo. b) Ter recoñecida a situación de dependencia en calquera dos seus graos e/ou o recoñecemento do grao de discapacidade, nos termos establecidos no artigo 3.2 No caso de carecer destes recoñecementos, terá validez a xustificación da súa solicitude ata que se produza a resolución. c) No caso de carecer dos documentos establecidos no apartado b), acreditar mediante un informe médico asinado polo/a médico/a de referencia da sanidade pública a dificultade de mobilidade. d) As persoas que teñan recoñecido o uso do transporte 065 ou servizo similar, non poderán ser beneficiarias do transporte adaptado municipal, salvo xustificación de que, a pesar do seu recoñecemento, están á espera da súa utilización. e) Informe do/da traballador/a social, ou do técnico responsable do transporte adaptado. Do traballador/a social naqueles supostos recollidos no artigo 3.4, e do técnico responsable do transporte adaptado nos supostos recollidos nos apartados 1, 2 e 3 do artigo 3. Artigo 8.–Forma, lugar e prazo de presentación das solicitudes.1.–O procedemento para recoñecer a condición de persoa usuaria do servizo municipal de transporte adaptado iniciarase a instancia de parte, ben pola propia persoa interesada ou ben por medio do/a seu/súa representante legal ou ben de oficio polo departamento de Servizos Sociais.2.–As solicitudes, acompañadas pola documentación especificada no artigo 8, formalizaranse conforme ao modelo establecido no anexo 1 deste regulamento, e presentaranse no rexistro municipal correspondente ou por calquera dos medios previstos no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.3.–O prazo de presentación de solicitudes estará aberto todo o ano. Artigo 9.–Documentación. Xunto coa solicitude achegarase a seguinte documentación: a) Copia compulsada do DNI/NIF, NIE ou pasaporte da persoa solicitante. b) Certificado de empadroamento e de convivencia: será solicitado de oficio polo departamento de servizos sociais. c) Xustificación das dificultades de mobilidade: 1. Certificado de grao de discapacidade, de ser o caso.2. Certificado do grao de dependencia, de ser o caso. – Informe médico, no caso de carecer dos anteriores documentos. O informe médico deberá ser emitido polo sistema público de saúde e deberá de acreditar unha dificultade de mobilidade. d) Informe do traballador social, de ser o caso. Artigo 10.–Procedemento e trámite.1. Unha vez presentada a solicitude (Anexo I), o persoal municipal de servizos sociais comprobará que a persoa solicitante reúne os requisitos establecidos na presente ordenanza, requirindo en caso contrario á persoa interesada para que no prazo de 10 días subsane a falta ou acompañe os documentos preceptivos, en caso contrario teráselle por desistido da súa petición.2. Comprobado que o expediente reúne os requisitos esixidos, emitirase un informe de valoración polos traballadores/as sociais ou polo técnico responsable do transporte adaptado segundo o caso.3. A solicitude formulada pola persoa interesada, xunto co informe emitido polo traballador/a social, ou técnico responsable do transporte adaptado, elevarase ao órgano competente, quen ditará unha resolución ao respecto no prazo de 20 días dende a recepción da solicitude. Transcorrido dito prazo sen ter ditado resolución expresa, poderase entender desestimada a solicitude, sen prexuízo da obriga legal de resolver polo órgano competente.4. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións, conforme ao establecido na Lei 30/92, de 26 de novembro, de réxime xurídico das administracións públicas e do procedemento administrativo común.5. A resolución, que pon fin á vía administrativa, poderá ser recorrida potestativamente en reposición no prazo dun mes, conforme ao establecido no artigo 116 e seguintes da lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ser impugnada directamente ante o órgano xurisdicional contencioso-administrativo no prazo de dous meses. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto. Artigo 11.–Xestión do servizo.1. A entidade local asume a competencia de planificar, controlar, xestionar e executar a prestación do servizo; o que inclúe a elaboración da listaxe de agarda no caso de que o volume das demandas supere a capacidade de resposta do servizo, así como establecer a prioridade daqueles casos de maior urxencia e/ou gravidade.2. O Servizo prestarase de luns a venres de 7:30 a 19:30 horas ininterrompidamente.3. No transporte non poderán viaxar familiares ou acompañantes das persoas usuarias se non existe a necesidade manifesta e así recoñecida polo traballador/a social. Artigo 12.–Profesionais, persoal do servizo. Nun primeiro nivel de atención estarán os diferentes profesionais do departamento de servizos sociais que participarán na difusión e información do servizo, e serán os encargados da xestión do servizo, da programación xeral deste, da coordinación cos profesionais implicados na súa prestación, e realizarán unha valoración individual fundamental para a planificación dos servizos concretos. Nun segundo nivel de atención sitúase a persoa encargada da condución e a auxiliar de transporte, que contarán coa formación necesaria para garantir a calidade do servizo. Esta última estará encargada de facilitar a accesibilidade e apoiar o desenvolvemento das diferentes xestións. Artigo 13.–Condicións do vehículo. O vehículo debe contar con todos os dispositivos necesarios para o acceso ao transporte de persoas con dificultades de mobilidade. Artigo 14.–Condicións do servizo. Unha vez resolta favorablemente a solicitude, a persoa beneficiaria poderá facer uso do servizo de transporte para a finalidade que foi solicitado, coa regularidade que foi establecida na correspondente resolución administrativa. Se se tratase de servizos puntuais, a persoa beneficiaria deberá solicitar estes coa suficiente antelación (48 horas), para permitir a organización do servizo e garantir a resposta a todas as demandas. As persoas usuarias deberán comunicar calquera cambio na súa situación que poida afectar ao dereito de acceso ao transporte adaptado. De producirse cambios na situación que deu lugar ao acceso ao servizo, anualmente a persoa beneficiaria comunicará tal circunstancia ao departamento de servizos sociais, co fin de garantir o mantemento dos requisitos, así como unha avaliación do servizo que permita determinar o grao de consecución dos obxectivos e adaptación ás necesidades do programa de apoio normalizado de transporte adaptado. Artigo 15.–Obrigas do persoal e das persoas usuarias.1.–Respectar as normas e condicións establecidas mediante acordo escrito no momento da concesión do servizo. Ver anexo II 2.–Comunicar as circunstancias que poidan acontecer e dean lugar a modificacións na prestación do servizo.3.–Respectar a intimidade do/a usuario/a e gardar a debida confidencialidade.4.–A persoa usuaria comprométese, ademais, a que se realice o seguimento e control do desenvolvemento do servizo polo equipo técnico de servizos sociais municipal. Artigo 16.–Causas de extinción ou cese do servizo.1.–Renuncia da persoa usuaria.2.–Traslado da súa residencia a outro concello.3.–Desaparición das causas que motivaron a prestación do servizo.4.–Incumprimento das obrigas establecidas no artigo anterior (14). 5.–Finamento da persoa usuaria.6.–Cando por razóns do servizo fose necesario ampliar o número de persoas usuarias e non existise dispoñibilidade, poderase dar prioridade aos novos casos en consideración coa urxencia e/ou gravidade da situación persoal, sanitaria, social e/ou económica do/a beneficiario/a e máis da súa familia, segundo o baremo que se estableza para os efectos. DISPOSICIÓN DERROGATORIA Este Regulamento derroga expresamente o Regulamento do transporte adaptado publicado no BOP número 247, de 26 de decembro de 2014. DISPOSICIÓN DERRADEIRA O presente regulamento entrará en vigor e producirá efectos a partir do día seguinte da data da súa publicación no Boletín Oficial da Provincial de A Coruña. ANEXO I SOLICITUDE DE TRANSPORTE ADAPTADO MUNICIPAL TIPO DE SOLICITUDE DATOS DA PERSOA SOLICITANTE DATOS DO/A REPRESENTANTE LEGAL MODALIDADE DE SERVIZO SOLICITADO DESCRICIÓN DO SERVIZO SOLICITADO DOCUMENTACIÓN QUE SE PRESENTA Os certificados de empadroamento e convivencia serán solicitados, de oficio, polo departamento de Benestar Social. COMPROMISO DE CUMPRIMENTO DAS NORMAS Don/dona., con DNI., comprométome a respectar as normas xerais do transporte adaptado municipal e a comunicar calquera circunstancia que dea lugar a modificación na prestación do servizo. Sr. alcalde-presidente do Concello de Ames ANEXO II NORMAS XERAIS TRANSPORTE ADAPTADO 1. Estas normas son de obrigado cumprimento para todas as persoas que empreguen este transporte.2. Deberá respectarse de maneira moi rigorosa tanto ao condutor/a do transporte como ao auxiliar deste.3. O horario do transporte adaptado do Concello de Ames establecese entre as 7:30 horas da mañá e ata as 19:30 horas da tarde en horario ininterrompido.4. O Transporte adaptado poderá ser empregado por persoas con dificultades de mobilidade que teñan recoñecido o dereito a empregar o servizo.5. Este transporte poderá ser empregado para realizar diferentes tarefas da vida diaria: ir ao médico, centros de día, residencias, actividades municipais, recollida de receitas., e outras actividades puntuais necesarias.6. Solicitarase o servizo de Transporte adaptado unicamente no teléfono gratuíto 900204000 ou na Oficina de Voluntariado. Non se poderá realizar ningún cambio sen concertalo UNICAMENTE e previamente cos responsables do Departamento de Benestar Social, no teléfono 900204000). 7. Só se poderá realizar o servizo que foi concedido. NON SE EMPREGARÁ O TRANSPORTE PARA REALIZAR ACTIVIDADES PERSOAIS SEN COMUNICALO PREVIAMENTE AO SERVIZO (FACER COMPRA, RECOLLIDA DE RECEITAS.). 8. Cando o usuario/a remate de facer o acordado, deberá chamar inmediatamente ao teléfono gratuíto 900204000 para que vaian a recollelo/a.9. Os usuarios/as serán recollidos no mesmo lugar no que foron deixados. Só se poderá variar o punto de recollida se así o determinan os responsables do departamento de Benestar Social do concello.10. Os profesionais do Departamento de Benestar Social poderán modificar estas normas no momento que sexa preciso para unha mellora do servizo.11. Calquera queixa, aclaración ou suxestión só se poderá realizar aos responsables do servizo e nunca a condutora e a auxiliar do transporte.12. O incumprimento desta normativa poderá conlevar a retirada do desfrute do Transporte Adaptado. Ames, 4 de febreiro de 2016. O alcalde José M. Miñones Conde